Document ID: 32008D0148

SKLEP SVETA
z dne 22. marca 2007
o sklenitvi Sporazuma v obliki izmenjave pisem, ki vsebujejo skupni dogovor o obnovi in spremembi sporazuma o mednarodnem sodelovanju pri raziskovalnih in razvojnih dejavnostih na področju inteligentnih proizvodnih sistemov (IPS) med Evropsko skupnostjo in Avstralijo, Kanado, državama članicama Efte Norveško in Švico, Korejo, Japonsko in Združenimi državami Amerike
(2008/148/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti ter zlasti člena 170 v povezavi s prvim pododstavkom člena 300(2) ter prvim pododstavkom člena 300(3) Pogodbe,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Sklep št. 1513/2002/ES Evropskega parlamenta in Sveta z dne 27. junija 2002 o šestem okvirnem programu Evropske skupnosti na področju raziskav, tehnološkega razvoja in predstavitvenih dejavnosti, ki prispeva k oblikovanju Evropskega raziskovalnega prostora in k inovacijam (2002-2006) (2), predvideva mednarodno sodelovanje na področju proizvodnih raziskav.
(2)
Sklep št. 1982/2006/ES Evropskega parlamenta in Sveta z dne 18. decembra 2006 o sedmem okvirnem programu Evropske skupnosti za raziskave, tehnološki razvoj in predstavitvene dejavnosti (2007 do 2013) (3) predvideva nadaljevanje mednarodnega sodelovanja.
(3)
Sklenjen je bil Sporazum v obliki izmenjave pisem, ki vsebujejo skupni dogovor o načelih mednarodnega sodelovanja pri raziskovalnih in razvojnih dejavnostih na področju inteligentnih proizvodnih sistemov (v nadaljevanju „Sporazum IPS“) med Evropsko skupnostjo in Avstralijo, Kanado, državama članicama Efte Norveško in Švico, Korejo, Japonsko in Združenimi državami Amerike (4). Sporazum IPS je prenehal veljati aprila 2005. Ker se je izkazal za dodano vrednost pri izboljšanju raziskav na področju inteligentnih proizvodnih sistemov, je Komisija zahtevala pooblastilo za pogajanje za obnovo sporazuma.
(4)
Svet je s Sklepom z dne 29. novembra 2005 pooblastil Komisijo, da se v imenu Skupnosti pogaja z Avstralijo, Kanado, državama članicama Efte Norveško in Švico, Korejo, Japonsko in Združenimi državami Amerike o obnovi in spremembi Sporazuma IPS.
(5)
Pogajanja so potekala v skladu s pogajalskim pooblastilom in izidi so vključeni v pravilnik za dejavnosti mednarodnega sodelovanja na področju inteligentnih proizvodnih sistemov, ki določajo okvir za sodelovanje. Pravilnik je priložen Sporazumu v obliki izmenjave pisem, ki vsebujejo skupni dogovor o obnovi in spremembi sporazuma o mednarodnem sodelovanju pri raziskovalnih in razvojnih dejavnostih na področju inteligentnih proizvodnih sistemov (IPS) med Evropsko skupnostjo in Avstralijo, Kanado, državama članicama Efte Norveško in Švico, Korejo, Japonsko in Združenimi državami Amerike (v nadaljevanju „Sporazum v obliki izmenjave pisem“). Spremembe prejšnjega programa so povezane z vodenjem IPS in s proračunskimi postopki.
(6)
Pravilnik IPS določa, da se predsedujoči vodstva IPS izbira po načelu rotacije med udeleženci IPS programa. Za izpolnitev te dolžnosti je treba določiti, da je Skupnost gostiteljica medregionalnega sekretariata IPS v Evropi
(7)
Zato je treba Sporazum v obliki izmenjave pisem odobriti -
SKLENIL:
Člen 1
Sporazum v obliki izmenjave pisem, ki vsebujejo skupni dogovor o obnovi in spremembi sporazuma o mednarodnem sodelovanju pri raziskovalnih in razvojnih dejavnostih na področju inteligentnih proizvodnih sistemov (IPS) med Evropsko skupnostjo in Avstralijo, Kanado, državama članicama Efte Norveško in Švico, Korejo, Japonsko in Združenimi državami Amerike se odobri v imenu Skupnosti.
Besedilo Sporazuma v obliki izmenjave pisem je priloženo temu sklepu.
Člen 2
Predsednik Sveta se pooblasti za imenovanje osebe, ki je pooblaščena, da podpiše Sporazum v obliki izmenjave pisem, ki je za Skupnost zavezujoč (5).
V Bruslju, 22. marca 2007

Labels: 7
15
5